open-index/open-wikipedia-markdown huggingface dataset:
Walburga Habsburg Douglas

*Njena carska i kraljevska visost* **nadvojvotkinja Walburga od Austrije** (puno ime: **Walburga Maria Franziska Helene Elisabeth Douglas**) švedska je političarka i članica švedskog parlamenta iz Stranke umjerenih od 17. septembra 2006. godine.

Najmlađa je kćerka i peta od sedmero djece Otta von Habsburg i Regine od Sasko-Meiningena. Osim nepriznate nadvojvodske titule, nosi također nepriznate titule princeze od Mađarske, Češke, Hrvatske, Slavonije i Dalmacije. Njena jedina priznata titula jest ona dobijena brakom sa švedskim grofom Archibaldom Douglasom – grofica Walburga Douglas. Da je njena nadvojvodska titula priznata, nadmašila bi grofovsku, koja se stoga ne bi koristila. Walburga i Archibald vjenčali su se 5. decembra 1992. u Budimpešti. Imaju jednog sina, grofa Moritza Douglasa.

Od 1977. studirala je kanonsko pravo i dobila doktorat iz toga polja u Salzburgu.

Od 1979. do 1992. radila je kao pomoćnica u Evropskom parlamenta. Godine 1983. studirala je novinarstvo u Washingtonu. od 1985. do 1992. radila je za Ministarstvo informacija Omana, a 2004. postala je članica Arapskog međunarodnog medijskog foruma u Londonu.

Kategorija:Habsburg-Lotaringovci
W
Kategorija:Švedski političari
Jedinstvo

* NK Jedinstvo Bihać, nogometni klub iz Bihaća
* Jedinstvo (*Stargate*), izmišljena bića iz naučnofantastične serije *Stargate SG-1*
* Autoput Bratstvo i jedinstvo, autoput u bivšoj Jugoslaviji
Metilen-hlorid

**Metilen hlorid** ili  **dihlormetan** (DCM) je hemijski spoj koji ima formulu CH2Cl2. To je bezbojna tekućina, lahko isparljiva, relativno slabog slatkastog okusa. Široko je rasprostranjen kao otapalo, te se generalno smatra jednim od najmanje štetnih hlorokarbonskih spojeva. Iako je slabo rastvorljiv u vodi, rastvara se u mnogim drugim organskim otapalima.

Metilen hlorid je prvi dobio 1840 francuski hemičar Henri Victor Regnault, koji ga je izolirao iz mješavine hlorometana i hlora, koja je bila izložena sunčevoj svjetlosti.

## Proizvodnja 
Industrijski, metilen hlorid se dobija reakcijom metilhlorida ili metana sa hlorom pri 400-500&nbsp;°C. Pri ovim temperaturama, metan i metil hlorid stupaju u seriju reakcija dajući sve istiskajući atome vodonika i zamjenjujući ih hlorom:.
::CH4 + Cl2 → CH3Cl + HCl
::CH3Cl + Cl2 → CH2Cl2 + HCl
::CH2Cl2 + Cl2 → CHCl3 + HCl
::CHCl3 + Cl2 → CCl4 + HCl

Rezultat ovih procesa je mješavina metil hlorida, metilen hlorida, hloroforma i ugljik tetrahlorida. Ovi spojevi se nakon toga mogu odvojiti destilacijom.

## Upotreba 
Metilen hlorid se upotrebljava kao rastvarač za alkaloide, bitumen, voskove, gumu i različite organske spojeve. Služi kao sredstvo za ekstrakciju ulja i za odmašćivanje.

## Vanjski linkovi 
* GESTIS baza podataka

## Reference 
Kategorija:Spojevi hlora
Kategorija:Organohlorni spojevi
Kategorija:Karcinogene grupe 2A po IARC
Napuljski zaliv

mini|desno|300px|Lokacija Napuljskog zaliva
**Napuljski zaliv** se nalazi na jugozapadu Italije, u regiji Kampanija. Na zapadu je otvoren prema Tirenskom moru, a na istoku se nalazi planina Vezuv. Veći gradovi koji se nalaze na obalama ovog zaliva su Napulj, Pozzuoli, Sorrento i dr.

U zalivu se nalaze ostrva Capri, Ischia i Procida.

U antici je bio poznat kao *Sinus Cumanus*.

## Reference 
## Vanjski linkovi 
* https://web.archive.org/web/20110713024833/http://www.incampania.com/en/assets/allegati/Gulf%20of%20Naples%20Islands.pdf
* http://www.la84foundation.org/6oic/OfficialReports/1960/OR1960v1.pdf 
* http://www.la84foundation.org/6oic/OfficialReports/1960/OR1960v2pt2.pdf 

Kategorija:Geografija Italije
Kategorija:Zalivi
Diuretik

mini|desno|300px|Prikaz djelovanja pojedinih diuretika u bubrežnim kanalićima
**Diuretik** (lat. *diuretica*) je sredstvo kojim se poboljšava izlučivanje mokraće iz organizma. Od prije je bila poznata diuretička aktivnost pojedinih tvari, pića i biljaka. Na primjer, zbog pojačanog rada srca, kofein je bio prepoznat kao diuretik. Mnoge biljke također imaju diuretičko djelovanje - pirevina (Agropyron repens), breza (Betula pendula), preslica (Equisetum arvense), zečiji trn (Ononis spinosa), kopriva (Utrica dioica). Mnoge od tih biljaka i danas se koriste kao biljni diuretici.

## Farmakologija
Diureticima se smatraju one tvari koji uz izlučivanje vode dovode do povećanja izlučivanja i soli u prvom redu natrijum hlorida koji je uglavnom odgovoran za osmotski pritisak vanćelijske tečnosti. Da bi diuretik potaknuo povlačenje edema mora imati svojstvo povećanja eliminacije natrijuma te hloridnih i hidrogenkarbonatnih iona. Pojačano izlučivanje vode je sekundarno. Zbog toga se pravi diuretici još nazivaju i saluretici.

Diuretici se primjenjuju primarno kod slijedećih stanja:
* akutni edemi (zadržavanje vode),
* hronični edemi,
* zatajenje bubrega,
* zatajenje srca,
* hipertenzija.

Osim toga diuretici se primjenjuju i u slučajevima:
* forsirane diureze radi eliminacije otrova kod trovanja
* diabetesa insipidusa (hronični manjak aldosterona zbog čega ne dolazi do formiranja urina - otrovi se zadržavaju u tijelu),
* glaukoma (povećani očni pritisak- opasnost za vid)

Diureteci djeluju na temelju nekoliko mehanizama:
* interakcijom sa specifičnim membranskim transportnim proteinima (tiazidi, furosemid, amilorid)
* osmotskim učinkom zbog kojega se smanjuje reapsorpcija vode iz dijelova nefrona propusnih za vodu (manitol)
* interakcijom s enzimima (acetazolamid)
* interakcijom s hormonalnim receptorima (spironolakton i kalijum kanreonat)
## Također pogledajte 
* Bokvica

Kategorija:Lijekovi
Pica

mini|Pica s umakom od paradajza, salamom, sirom, paprikama, šampinjonima i maslinama
mini|Pečenje pica u peći
**Pica** () vrsta je jela koje potječe iz italijanske kuhinje (posebno iz napolitanske regije), a koja se sastoji od tankog, najčešće okruglog tijesta premazanog umakom od paradajza, na koje se zatim stavljaju razni dodaci kao što su razne vrste sira, mesa, povrća, voća, začina i drugih sastojaka prema ukusu. Inventivnost ukusa može se nadopuniti i inventivnošću rasporeda samih sastojaka na pici, koji mogu biti raspoređeni u obliku ornamenata ili drugih interesantnih figura.

Vrlo je popularno jelo u svijetu, prije svega zbog jeftinih i lakodostupnih osnovnih sastojaka te jednostavnosti spravljanja.

## Poznate vrste pizze 
* *Capriciosa* – paradajz-pire, gauda, šunka, šampinjoni, masline
* *Margarita* – oljušteni paradajz, mocarela, maslinovo ulje
* *Četiri godišnja doba* – paradajz, mocarela, gljive, školjke, rakovi, paprika, šunka, crne masline, maslinovo ulje, limunov sok
* *Četiri sira* – mocarela, straćino, fontina, gorgonzola
* *Napolitana* – paradajz, svježi sir, sardine, maslinovo ulje
* *Siciliana* – umak od paradajza, mocarela, paprika, suhe kobasice, šampinjoni
* *Funghi* – umak od paradajza, kačkavalj, šampinjoni, ljute papričice
* *Vesuvio* – umak od paradajza, kačkavalj, šunka
* *Partenope* – paradajz, mocarela, svježi sir, pikantna salama, kapar, maslinovo ulje
* *Sorpresa* – umak od paradajza, kačkavalj, slanina, gljive, jaje, luk, feferoni

## Reference 
## Vanjski linkovi 
* https://www.beaujos.com/blog/history-of-pizza/

Kategorija:Vrste hrane
Kategorija:Italijanska kuhinja
Kategorija:Italijanski izumi
Boeing B-29

**Boeing B-29 Superfortress** (*Supertvrđava*) jest odgovor firme Boeing na konkurs USAAC (*United States Army Air Command*) iz 1939, na koji su se prijavila 4 poznata proizvođača aviona.

Boeing je na ovaj konkurs odgovorio modelom 345, koji je tako iznenadio da je prije prvog leta Boeing dobio narudžbu za 1500 komada. Ovaj avion, koji je, pored drugih stvari, građen kao zračna komora, posjeduje sistem za električno uvlačenje točkova, koji je dotad bio nepoznat. Od ljeta 1943. isporučuju se prvi avioni za USAAF i ulaze u rat na pacifičkom frontu. Najpoznatija (iako najosporavanija) akcija ovih bombardera jeste bacanje atomskih bombi na japanske gradove Hiroshimu i Nagasaki.

Malo bolja verzija ovog aviona pravi se od 1944, a ima mogućnost prijema većeg broja bombi i poboljšanja u avionici. Ovaj model se kod Boeinga označava kao model 345-2, a kod USAAC kao *B-29D* (kasnije *XB-44*). Iz ovog je modela 1947. izveden posljednji model označen kao *B-50*. Od ovog modela proizvedeno je 79 komada, koji daju osnovu američkih prekookeanskih bombardera do pojave *B-52* 1952.

## Tehnički podaci 
## Također pogledajte 
* Avro 683

## Reference 
## Vanjski linkovi 
* Službena stranica

Kategorija:Avioni
Kategorija:Avijacija
Kategorija:Drugi svjetski rat
Kategorija:Boeing
Kategorija:Bombarderi
Boeing B-47

**Boeing B-47 Stratojet** jest odgovor firme Boeing na potrebe USAAF-a za jedan mlazni avion kao nasljednika za B-29 poslije Drugog svjetskog rata. Ovaj avion baziran je na preurađenom modelu 450, koji je konstruiran skupa s firmom Douglas-Tulsa (sadašnji McDonnel-Douglas ili MDD, proizvođač F-15 Eaglea i F/A-18 Horneta).

Posebna novost na ovom avionu bilo je 6 mlaznih turbina na jako unazad povučenim krilima. Prvi prototip, *B-47A*, poletio je 25. juna 1950, tako da je u Korejski rat ušao na vrijeme. Posljednje verzije ovog aviona izišle su iz službe 1966. Neki od demilitariziranih aviona ovog tipa koristili su se do 1980-ih kao transporteri u civilnoj službi.

## Tehnički podaci 
## Također pogledajte 
* Avro 698

## Reference 
## Vanjski linkovi 
* Službena stranica

Kategorija:Avioni
Kategorija:Avijacija
Kategorija:Boeing
Kategorija:Bombarderi
Boeing E-3

**Boeing E-3 Sentry (AWACS)** (*AWACS*- Airborne Warning and Control System - avionski sistem kontrole i obavještenja), jest odgovor firme Boeing na katalog potreba USAF-a iz 1963. Ovaj avion Boeing je bazirao na modelu 707 skupa s firmom Hughes Aircraft, koja za ovaj avion pravi tzv. rotodom, u kojem se nalazi radar.

U suštini, glavni djelovi ovog modela su kontrolni radar *AN/APY-1* i sistem prepoznavanja (*IFF/TADIL-C*). Prvi model EC-137D (oznaka USAF) isporučen je 24. marta 1977. Daljnje verzije, kao E-3B i C, koriste poboljšani radar *AN/APY-2*. NATO u Evropi ima 18 stacioniranih aviona ovog tipa u kojima se nalazi posada sastavljena iz više zemalja. Ovi avioni stacioniranisu  u Njemačkoj i registrirani su u Luksemburgu. Pored NATO-a, ove avione koriste i Saudija, Velika Britanija i Francuska.

## Tehnički podaci 
## Također pogledajte 
* Boeing KC-135

## Reference 
## Vanjski linkovi 
* Službena stranica

Kategorija:Avioni
Kategorija:Avijacija
Kategorija:Boeing
Kategorija:Vojni avioni
Boeing KC-135

**Boeing KC-135 Stratotanker** konstruiran je po narudžbi USAF-a od 5. oktobra 1954. za 29 komada KC-135A, 3 mjeseca poslije leta prototipa *367-80*. Kao oznaka firme za civilnu varijantu (transporter) koristi se 717.

Ovaj avion konstruiran je paralelno s civilnom verzijom 707. Zbog povećanja težine, krila su povučena unazad za 35° i montirane su 4 mlazne turbine Pratt & Whitney JT3D-7 (bivši J57). Protok goriva u druge avione omogućava se preko teleskopske cijevi koja se do 2 trećine nalazi u unutrašnjosti KC-135. Ovaj avion jedna je od osnova američkih zračnih snaga pri operacijama izvan teritorija SAD-a. Koristi se kao nosač goriva i u drugim zemljama kao što su Turska, Francuska i Singapur.

## Tehnički podaci (KC-135A) 
## Reference 
## Vanjski linkovi 
* Službena stranica

Kategorija:Avioni
Kategorija:Avijacija
Kategorija:Boeing
Kategorija:Vojni avioni
Boeing 727

**Boeing 727** proizlazi iz pretraživanja tržišta za putničke avione kratkog i srednjeg dometa. United Airlines, kao prva mušterija, naručuje 80 komada ovog tipa, a uslijedile su narudžbe od Eastern Airlinesa i sa svih kontinenata.

Boeing 727 jedan je od najvećih uspjeha korporacije poslije 747 Jumbo Jeta. I pored dobrih karakteristika, kao što su mala potrošnja i sigurnost motora i tehnike, prodaja je sve više izostajala. Tek kad je Boeing produžio trup ovog aviona za 3 m i kad je ovaj novi tip, 727-200, izišao na tržište, situacija se poboljšala. Do 1980. prodan je 1831 komad širem svijeta i mnogi od ovih aviona još uvijek su u službi avionskih korporacija.

## Tehnički podaci (727-200 Advanced)
## Također pogledajte 
* Tupoljev Tu-154

## Reference 
## Vanjski linkovi 
* Službena stranica

Kategorija:Avioni
Kategorija:Avijacija
Kategorija:Boeing
Kategorija:Putnički avioni
Consolidated B-24

**Consolidated B-24 Liberator** (*Liberator*-oslobodilac) je odgovor firme Consolidated (*kasnije Convair*) na potražnju USAAC (*United States Army Air Command*) iz 1939 godine za jednim teškim bombarderom veće snage nego Boeing B-17. Za samo nekoliko mjeseci je razrađen plan B-24 i već u decembru polijeće prototip.

Krila su montirana na ramenima trupa što omogućava skoro potpuno okrugli trup i tako veći kapacitet tereta. Kao uslov od USAAC su postavljeni visina leta od 10.670 m, brzina od 480&nbsp;km/h i dužina leta od 4800&nbsp;km. Iako ti uslovi nisu dostignuti (*pogledajte tehničke podatke*), B-24 zadovoljava i počinje prelaziti u serijsku proizvodnju. Pored toga što je B-17 bio poznatiji avion, tehničke mogućnosti B-24 su bilo puno bolje. Najviši broj komada ovog aviona koji se istakao u pacifičkim borbama Drugog svjetskog rata, je napravljeno u seriji *B-24J* (6678 komada).

Još uvijek velik broj ovih aviona leti u privatnom vlasništvu (*oko 70*) i može se vidjeti na historijskim izložbama širom svjeta.

## Tehnički podaci (Consolidated B-24 Liberator) 
## Također pogledajte 
* Avro 683
* Boeing B-17
## Literatura
* 

## Vanjski linkovi 
* Royal Yugoslavian Air Force crews
* Flaying With The Last Of The Royal Yugoslavian Air Force

Kategorija:Bombarderi
Kategorija:Consolidated Aircraft
Kategorija:Drugi svjetski rat
Jiddu Krishnamurti

**Jiddu Krishnamurti** je bio poznati filozof i pisac, indijskog porijekla. Govorio je o duhovnosti, meditaciji, ljudskim odnosima i pozitivnoj promjeni u globalnom društvu.

Krišnamurti je rođen 12. maja 1895. godine u bramanskoj porodici u Madanapalu, u Indiji, u kojoj se hranilo isključivo vegetarijanski. Otac mu je bio činovnik britanske kolonijalne uprave i član Teozofskog društva. Njegovi roditelji su imali jedanaestoro djece, od kojih je samo šest preživjelo djetinjstvo. On je bio slabo, bolešljivo i „sanjareće“ dijete, koje su učitelji i otac redovno tukli, držeći ga umno poremećenim. Kao dijete je imao čudna iskustva, „videći“ sestru nakon njene smrti, kao i majku, koja je umrla kada mu je bilo deset godina.

1909. u četrnaestoj godini je sreo C. W. Leadbeatera na plaži ispred sjedišta Teozofskog društva u Adjaru, Indija. Od tada ga podižu Annie Besant i Leadbeater, predvodnika Teozofskog društva, koji su vjerovali da je on „vozilo“ za očekivanog „Svjetskog Učitelja“. Sa 34 godine je stekao slavu i status mesije, kada ga je Teozofsko društvo proglasilo za inkarnaciju Maitreje Bude. Kasnije se usprotivio ovoj ideji, i raspustio međunarodnu organizaciju, Red zvijezde, osnovanu da je podrži. Ostatak života je proveo objavljujući knjige i držeći govore širom Indije, Evrope i SAD. Napisao je više knjiga, među kojima „Prva i posljednja sloboda“ (The First and Last Freedom), „Jedina revolucija“ (The Only Revolution) i „Krišnamurtijeva bilježnica“ (Krishnamurti's Notebook). Pored toga, objavljen je i velik broj njegovih govora. Sa devedeset godina je govorio Ujedinjenim nacijama o miru i svjesnosti. Nagrađen je mirovnom medaljom UN 1984. godine. Poslednji govor održavao je u Madrasu, u Indiji, januara 1986, mjesec dana pre smrti, u svom domu, u Ojai, u Kaliforniji.

Njegove pristalice, putem organizacija u Indiji, Engleskoj i SAD, okupljenih oko njegovog učenja, i dalje objavljuju njegove mnogobrojne knjige i govore širom svijeta, na raznim jezicima.

## Reference 
## Vanjski linkovi 
Kategorija:Indijski filozofi
Kategorija:Biografije, Madanapalle
Kategorija:Rođeni 1895.
Kategorija:Umrli 1986.
Boeing 707

**Boeing 707** u svim varijantama jeste putnički avion za letove velike dužine. Projektiran od vojne varijante modela *367-80*, osvojio je avionske korporacije širem svijeta i još do danas može se naći kao transporter u afričkim zemljama.

Korporacija Pan-American bila je prva mušterija za ovaj model Boeinga. Od 1959. počinje se isporučivati Pan-Amu, a potom i širom svijeta. Od ove civilne varijante isporučeno je preko 800 komada.

## Tehnički podaci (707-320C) 
## Reference 
## Vanjski linkovi 
* Službena stranica

Kategorija:Avioni
Kategorija:Avijacija
Kategorija:Boeing
Kategorija:Putnički avioni
Consolidated PBY Catalina

**Consolidated PBY Catalina** je avion pravljen za potrebe US Navy (*američka mornarica*) kao izviđač sa amfibijskim mogućnostima (*slijetanje i poletanje na kopnu i vodi*) i odgovor je firme Consolidated na raspis Navy-a iz 1933 godine.

Krila ovog aviona su podignuta na nosačima iznad brodskog trupa i na njima se nalaze dva zvjezdasta motora koji su tako zaštićeni od prskanja vode u otvore za hlađenje. Prvi prototip je poletjeo 19. maja 1936 i već malo kasnije dolazi u sastav mornaričke zračne jedinice *VP-11F*. U novembru 1939 godine izlazi model *PBY-5A* koji pored brodskog trupa ima i točkove za slijetanje na tvrdom terenu. Ova varijanta budi interes i SSSR te britanskih zračnih snaga, tako da se po licenci pravi i u ovim zemljama u kojima se od 1941 uključuje u borbu protiv njemačkih podmornica. U Engleskoj je napravljeno oko 700 a u SSSR-u oko 1000 komada. Kanada, koja je učestvovala u razvijanju projekta, također dobija licencu.

Poslije rata, Catalina leti u više oružanih snaga kao izviđački avion a Jugoslavija je imala 26 komada ruske proizvodnje. Poneki avioni ovog tipa još danas lete i koriste se kao izletni avioni za turiste (*naprimjer na Maliju i Maledivima*)

## Tehnički podaci (Consolidated PBY-5A Catalina) 
## Vanjski linkovi 
* Službena stranica

Kategorija:Patrolni avioni
Kategorija:Consolidated Aircraft
Kategorija:Drugi svjetski rat
Orljava

**Orljava** je rijeka u Hrvatskoj, lijeva pritoka rijeke Save.

Izvire ispod Psunja na nadmorskoj visini višoj od 800 metara i teče od zapada prema istoku. U nju se ulijevaju sve vode planinskih potoka što okružuju Požešku kotlinu. U Požegi u Orljavu se ulijeva njena najveća pritoka sa Papuka – Veličanka i najveći potok s Požeške gore – Vučjak.

Pokraj Pleternice prima pritoku Londžu i mijenja smjer oticanja prema jugu između Požeške i Dilj gore. Rijeke Orljava i Londža pogodne su za ribolov, a slap na Orljavi kod Pleternice poznato je ribolovno i izletničko mjesto.

Od izvora do ušća duga je 89 kilometara.

Kategorija:Rijeke u Hrvatskoj
Magadanska oblast

**Magadanska oblast** () jest federalna oblast u Rusiji. Prema popisu iz 2010. godine u ovoj oblasti je živjelo 156.996 stanovnika. Administrativno središte oblasti je Magadan. Oblast je uspostavljena 3. decembra 1953.

Čukotski autonomni okrug je do 1991. bio u sastavu ove oblasti.

## Reference 
## Vanjski linkovi 
* Zvanična stranica

Kategorija:Oblasti u Rusiji
Kategorija:Države i teritorije osnovane 1953.
Kategorija:Dalekoistočni federalni okrug
Hrvatska stranka prava

* Hrvatska stranka prava Bosne i Hercegovine
* Hrvatska stranka prava (Hrvatska)
*Hrvatska stranka prava Herceg-Bosne
*Hrvatska stranka prava dr. Ante Starčević Bosne i Hercegovine
*Hrvatska stranka prava 1861
*Hrvatska stranka prava 1861 Bosne i Hercegovine
Sicilijanski moreuz

mini|desno|300px|Lokacija Sicilijanskog moreuza
**Sicilijanski moreuz** ili **Sicilijanski prolaz** je moreuz između Sicilije i Tunisa. Širok je oko 110&nbsp;km, dubok oko 350 m, dijeli Tirensko more i zapadno Sredozemno more od istočnog Sredozemnog mora. Duboke struje u tjesnacu teku od istoka prema zapadu, a struja bliže površini putuje od zapada prema istoku. Ovaj neobičan tok vode je od interesa za okeanografe. Unutar centralnog Sredozemnog mora, to je jedna od topografski složenih regija. Sa dužinom od 600&nbsp;km (370&nbsp;mi) povezuje istočni i zapadni mediteranski bazen. Tjesnac je omeđen dvama sistemima; na istočnoj strani je povezan sa Jonskim morem, južno od Malteške obale pragom dubokim 560 m, a na zapadnoj strani, dva prolaza povezuju tjesnac sa zapadnom mediteranskim bazenom.

U sredini moreuza se nalazi ostrvo Pantelleria.

## Reference 
## Vanjski linkovi 
* https://www.britannica.com/place/Strait-of-Sicily
* http://www.tunnelsiciliatunisia.enea.it/ 
* https://www.mindat.org/loc-291596.html

Kategorija:Geografija Italije
Kategorija:Geografija Tunisa
Kategorija:Mediteran
Kategorija:Moreuzi Afrike
Kategorija:Moreuzi Evrope
Kategorija:Sicilija
Trodimenzionalnost vida

**Trodimenzionalnost vida** ili stereo vid je sposobnost čula vida da predmete detektira u tri dimenzije, dakle i po dubini. Stereo vid je najviši nivo binokularnog vida. Prvi nivo je istovremeno gledanje sa oba oka (simultana percepcija), drugi je spajanje slika iz oba oka u jednu (fuzija slika) i treći nivo je stereo vid. Stereo vid se određuje posebnim testovima (titmus test). Posjedovanje stereovida često nedostaje kod strabizma, kao i kod jačeg smanjenja vida na jednom oku (ambliopija). Posjedovanje stereovida je neophodan uslov za obavljanje nekih profesija (pilot, naprimjer).
## Reference 
## Vanjski linkovi 
* http://vision.middlebury.edu/stereo/
* http://vip.doc.ic.ac.uk/vision/ 
* http://www.vision3d.com/stereo.html

Kategorija:Oftalmologija
Kategorija:Vid
STK Zadrugar Tarevci

Stonoteniski klub STK Zadrugar Tarevci osnovan je 2. marta 1980. godine u prostorijama  Osnovne škole 25. maj u Tarevcima. Prva lica u predsjedništvu i upravi kluba bili su: 
mini|300p|Dio ekipe STK Zadrugar 
mini|300p|Diplome
* **Zijad Mujkić** (trener prvog muškog tima) 
* **Muradif Mujkić** (trener prvog ženskog tima)
* **Jasmin Mesanović** (selektor svih ekipa)
* **Hajrudin Djedović**
* **Mehmed Beganović**
* **Redžo Mujkić**
* **Edin Halilbašić**
* **Hajrudin Mešanović** i 
* **Zijad Dugić**

#### Članovi 
#### Rezultati 
mini|300p|Pehari 

STK "Zadrugar" je na opštini Modriča bio dobitnik raznih društvenih priznanja, kao što su *"Sportska ekipa godine"*, zatim *"Osmoseptembarske nagrade"* i *"Srebrne Plakete"*, inače najvećih društvenih priznanja koja su dodjeljivana na modričkoj opštini. Veličina "Zadrugara" je u tome što je pravio vrhunske rezultate ne godinu ili dvije, nego cijelih deset godina, i cijeli taj period svoga postojanja ga je krasila požrtvovanost, velika disciplina i kolegijalnost svih članova, a ne samo pehari i medalje.

Dvije sedmice prije nego što će početi agresija na Tarevce od strane JNA i paramilitantnih odreda bosanskih Srba, 15. aprila 1992. STK Zadrugar je obustavio treninge na neodređeno vrijeme.

'''"...iza nas je u klubu ostalo sve naše, priznanja, diplome, medalje, pehari, stolovi, reketi, futrole, drva, patike, torbe, gume, loptice, na stotine članaka iz novina, na stotine drugih slika, kompletna oprema za pionirke, mnogo para na računu...Mi nismo nikada vjerovali u rat, u divljaštvo...i zato nam je sve to ostalo i došlo u ruke nekih divljaka, i seljačina koji ne znaju skoro ništa, koji ni neznaju uopšte ni šta je to stoni tenis, koji ni ne znaju kako je teško osvojiti pa makar i jednu diplomu, pa makar i jednu medalju, koji ni ne znaju koliko znoja je proliveno u tom našem malom klubu. Oni su došli ko zna odakle sve, došli su da pljačkaju i da uništavaju. Došli su sa svojim mrakom u glavi, dobro poznavajući jedino štale, staje, traktore, tenkove, topove...Bili su bolji u tom "sportu" od nas, povukli smo se, i razasuli se "k'o biseri" po cijelom svijetu. Ali i poslije toliko godina mi pamtimo svaki trening, svako putovanje, svaku medalju...To nisu mogli da nam uzmu svi ti silni zlikovci i ljudske nakaze. Ostaće sjećanja na jedan mali klub, ostaće sjećanja koja ćemo prenijeti na našu djecu, ostaće sjećanja na najljepše i na najkvalitetnije provedeno vrijeme u našem životu..."
-
**Jasmin (Jasko) Mešanović**
'''

Nakon povratka stolni tenis u Tarevcima još uvijek se nažalost nije probudio...

Oficijelna stranica STK Zadrugar: STK Zadrugar
Kategorija:Sport u Bosni i Hercegovini
Norfolk (čvor)

*Ostrvo Norfolk
*Norfolk County, okrug u Kanadi
*Norfolk (Engleska), okrug u Engleskoj
*Vojvoda/vojvotkinja od Norfolka, predstavnik vojvoda u Engleskoj
*Grof/grofica od Norfolka
*Gradovi u SADu:
**Norfolk (Connecticut)
**Norfolk (Massachusetts)
**Norfolk (Nebraska)
**Norfolk (New York)
**Norfolk (Virginia)
Piletina

mini|desno|300px|Svježi pileći bataci
**Piletina** je naziv za meso dobijeno od domaćih kokoški. Piletina je najčešća vrsta peradarskog mesa u svijetu. Za proizvodnju mesa najvažnije su "teške" pasmine, zatim kombinovane (jaja i meso), a rjeđe lake pasmine (koriste se više za proizvodnju jaja).

Piletina se stavlja u promet u trupovima ili komadima, ohlađeno na temperaturu ispod 4&nbsp;°C ili smrznuto na nižoj temperaturi od -12&nbsp;°C.

Piletina, kao i meso ostalih peradi, se brzo i lako priprema, servira i ima poželjna organoleptička svojstva. Mišićna vlakna su nježna i bez teškoća se vare u probavnom traktu.

## Podjela 
Piletina, prema propisima, se razvrstava na:

* Mlada piletina (tzv. brojleri), starosti do 2,5 mjeseca
* Piletina starosti 2,5 do 6 mjeseci
* Meso mladih kokoši starosti od 6 mjeseci do 1 godine
* Meso starijih kokoši preko 1 godine

## Djelovi trupa 
Pileći trupovi nakon klanja se režu na sljedeće dijelove: glava, vrat, krila, leđa, karlica, prsa, karabataci, bataci i nogice.

Osim mesa jestivi dijelovi kokoške su također i srce, jetra (džigerica) i želudac (bubac).

Kategorija:Meso
Kategorija:Piletina
Kategorija:Kokoš
Kategorija:Vrste hrane
Zalistak aorte

**Zalistak aorte** ili **aortni zalistak** je jedan od srčanih zalistaka koji se nalazi između lijeve komore i aorte.

## Funkcija 
Za vrijeme sistole lijeve komore, pritisak se povećava u njoj. Kada pritisak postane veći od onog u aorti, zalistak aorte se otvara, propuštajući krv da pređe iz komore u aortu. Na kraju sistole, pritisak u lijevoj komori rapidno opada. Kada pritisak komore opadne, pritisak u aorti zatvara zaliske aorte. Zatvaranje zaliska aorte proizvodi jednu od komponenata drugog srčanog tona.

## Zamjena zaliska aorte 
Pod zamjenom zaliska aorte podrazumjeva se zamjena sa drugim zaliskom. Zamjena se vrši u slučaju da je zalistak zahvaćen nekom od bolesti. Zalistak može da oslabi i ne zatvara ulaz u aortu dovoljno, a može i da dođe do trajne stenoze sužavajući ulaz u aortu. Zamjena zaliska aorte zahtjeva operaciju na otvorenom srcu. Postoje dvije osnovne vrste vještačkih srčanih zalistaka, mehanički i tkivni zalisci. Tkivni se najčešće prave od životinjskih tkiva, bilo od životinjskih srčanih zalistaka ili od životinjskog perikarda.

Prva operacija zamjene zaliska aorte je urađena 1996. u Clevelandu.

## Reference 
## Vanjski linkovi
Kategorija:Angiologija
Kategorija:Kardiologija
Kategorija:Kardiovaskularni sistem
Kategorija:Anatomija čovjeka
Kategorija:Anatomija životinja
Cockta

**Cockta** je najpopularnije svojugoslavensko bezalkoholno gazirano piće, uz koje su odrasle generacije mladih na prostoru bivše Jugoslavije. Vlasnik licence je slovenska firma Kolinska iz Ljubljane. Cockta je jugoslavenska verzija Coca-cole, no za razliku od nje ne sadrži kofein, niti ortofosfornu kiselinu.

## Historija 
Cockta je nastala 1952. godine kada je Emerik Zelinka pomiješao plodove šipka, vitamin C, različito ljekovito bilje i karamelizirani šećer  . Ime cockta je nastalo iz riječi koktel . Piće je javnosti prvi put predstavljeno 8. marta 1953. godine u  Planici. U prvoj godini proizvedeno je oko milion litara cockte . Punila se u flaše od 0,25 litara. U prvih 14 godina svoga postojanja prodaja cockte je rasla za 25% godišnje. Godine 1967. je proizvedeno i prodato oko 80 miliona flaša . Tokom dvije godine je iz Jugoslavije izvoženo u Holandiju . Krajem 1960-ih godina zbog dolazka stranih pića na jugoslavensko tržište potražnja za cocktom je opala. Cockta se 1975. godine po prvi put našla u flašama od jednog litra. Početkom 1980-ih godina cockta je dostigla prodaju od 37 miliona litara godišnje . Sredinom 1980-ih prodaja cockte je ponovo počela da pada. Pad je između ostalog prouzrokovan raspadom jugoslavenskog tržišta, pojavom brojnih imitata i raspadom Slovina . Sredinom 1990-ih punjenje cockte je preuzela firma Slovenijavino, a prodaja ovog pića ponovo počinje da raste. Godine 2000. firma „Kolinska“ je postala novi vlasnik cockte. Godine 2005. je nastalo novo piće  slično cockti - cockta light.

## Vanjski linkovi 
* Zvanična stranica

## Reference 
Kategorija:Bezalkoholna pića
Stijena (Cazin)

**Stijena** je naseljeno mjesto u gradu Cazinu, Bosna i Hercegovina. Naselje Stijena je smješteno u podnožju brda zvanog "Gomila" uz magistralni put koji spaja Bosansku Krupu, Bosansku Otoku i Cazin. Područje Stijene je bogato šumom, pašnjacima, izvorima vode, industrijski je nerazvijeno, glavna aktivnost stanovništva je poljoprivreda. U Stijeni djeluje nekoliko udruženja građana i sportskih kolektiva: KUD "Stijena", Lovačko društvo "Gomila", NK "Gomila", TaeKwonDo klub "Tigar" i drugi.

U naselju se nalazi Stari grad Bijela Stijena, lijevo od ceste Cazin-Bosanska Krupa, i udaljen je od Cazina oko 10&nbsp;km. Smješten je na kraju naselja, na njegovom najvišem dijelu, koji se pruža djelomično na istoj zaravni od juga ka sjeveru. Na krajnjem sjevernom dijelu platoa, koji je sa sjeverne strane omeđen strmom padinom, a sa zapada koritom rječice Horljave, izgrađen je grad. Stari grad je fortifikacijski objekat iz srednjeg vijeka i osmanlijskog perioda. Proglašen je za nacionalni spomenik Bosne i Hercegovine. Haremi sa starijim nišanima nalaze se preko puta ulaza u grad. U blizini grada nalazi se vjerski centar mjesta Stijene sa novoizgrađenom džamijom.

Bijela Stijena je u vrlo lošem stanju. Na pojedinim mjestima bedemi se naziru samo pri dnu. Na većini bedema koji se još drže oplata od priklesanog ili klesanog kamenja je otpala ili je skinuta. Primijećeno je da su starije kuće u gradu i naselju građene od tog kamena. Južni bedem ima donekle sačuvanu vanjsku oplatu u dužini od oko 30 m, mjereno od kule na jugozapadnom uglu. Preostalih 15 metara je ogoljeno.

## Stanovništvo 
## MZ Stijena 
Neka od obilježja naselja Stijena su srednjovjekovna tvrđava "Bila Stina", Mala i Velika Gomila, riječica Horljava, koja je inače ponornica i ponire ispod jedne velike stijene po kojoj je i samo mjesto dobilo i ime.

U sastavu MZ Stijena pripadaju sljedeća naselja: Stijena, Glogovac, Vilenjača, Podgredina, Bajrići, Zmajevac i Tromeđa.

U MZ Stijena su četiri područne škole: Glogovac, Zmajevac, Podgredina i Vilenjača te centralna škola u Stijeni.

U MZ Stijena je sedam džamija.

## Reference 
## Vanjski linkovi 
* Zvanični sajt grada Cazina
Plivski vodopad

mini|desno|300px|Plivski vodopad
**Plivski vodopad** se nalazi u gradu Jajcu, u centralnoj Bosni i Hercegovini, gdje se rijeka Pliva ulijeva u Vrbas. Visok je 22 metra, ali nakon zemljotresa i rata u Bosni i Hercegovini, visok je 20 metara. Ovo je jedini vodopad u svijetu koji se nalazi u centru grada i to ga čini specifičnim i jedinstvenim. Spada u 12 najljepših vodopada u svijetu.

Korito rijeke Plive i sam vodopad formirani su u poroznom materijalu sedri. Prema količini sedre smatra se da je vodopad nastao pre 50.000 godina. Raspadanje i destrukcija sedre se uočava već skoro 100 godina, i obično se javlja kada korito iz nekih razloga presuši (ljetne suše u kombinaciji sa odvodom vode za potrebe HE Jajce I i Elektrobosne), ili pri proticaju vrlo visokih voda, kada se razvijaju velike brzine vode u koritu (preko 4–5&nbsp;m/s). Tome treba dodati i devastiranja ljudskim nemarom, neuređena kanalizacija i smeće. Sve to dovodi do smanjenja rada sedrotvoraca, a do povećanja erozije. Postojala je mogućnost da dođe i do obrušavanja vodopada.

Povremeno se poduzimaju sanacioni radovi kako u koritu rijeke Plive, tako i na vodopadu. Sami radovi (treća faza) na kruni vodopada provedeni su 2011. godine. Između ostaloga, produbljena je bućnica ispod vodopada, tako da je  Jajce dobilo turističku atrakciju „skokovi s vodopada“.

## Literatura 
Ing. Emin Miljković, 1958 -Sanacija vodopada i rijeke Plive u Jajcu

## Vanjski linkovi 
* Posmrtni marđ Plivi i vodopadu
 

Kategorija:Vodopadi u Bosni i Hercegovini
Kategorija:Jajce
Kvas

Kvas|desno|300px|mini

**Kvas** (od staroslavenskog квасъ (kvas) sa značenjem: kvasac) je ruski narodni slaboalkoholni hladni napitak, dobijen fermentacijom mješavine raži ili mljevenog ječma, raženog brašna i šećera.

## Osobine 
Kvas sadrži mnogo vitamina B1 i E, što mu daje ljekovita svojstva. Ne preporučuje se ljudima koji imaju problema sa jetrom, gastritisom i povišenim krvnim pritiskom.

Sadržaj alkohola u kvasu je od 0.7% do 2.2%.

## Načini pripremanja 
Kvas se lahko priprema kako u industrijskim tako i u domaćim uslovima. Za pripremanje u domaćim uslovima su obično korišćeni kvasac, zrnevlje i šećer. Da bi mu se dale posebne nijanse ukusa, piću se često dodaju jagode, hren, menta, hmelj, kruške ili druge biljke i plodovi.

U Rusiji su česti slučajevi prodaje **lažnog kvasa**. Ovaj kvas se po pravilu prodaje u plastičnim bocama, a sadržaj je gazirana voda, obojena i aromatizovana.

Kategorija:Bezalkoholna pića
Orandžada

**Oranžada** je bezalkoholno, bistro, osvežavajuće piće. Sastoji se od vode, šećera, gazirano je, a ima i nepoznati dodatak koji mu daje atraktivnu boju (narandžastu) i ukus koji bi trebao da podsjeća na narandžu.  Oranžada se pravi po malim privatnim punionicama ovakvih pića sodarama. Oranžada i klaker su prethodnica Coca-Cole i drugih osvežavajućih pića na ovim prostorima. Do pojave "Vitasoka", šezdesetih godina dvadesetog vijeka, bilo je jedno od rijetkih osvežavajućih pića koja su se mogla kupiti. Prodavala se u staklenim flašama od 2 decilitra a poklopac je bio od porcelana sa gumom radi dihtovanja, i žičanog držača. Tradicionalno se prodavao iz velike vangle napunjene ledom. Danas se oranžada može naći samo još na nekim vašarima u zabačenim mijestima.

Oranžadu je proizvodio majstor zanatlija sodadžija u sodadžijskoj radnji (sodari). Klaker i oranžada su se ranije prodavali u sodarama ili poslastičarama.

## Reference 
## Vanjski linkovi 
Kategorija:Bezalkoholna pića
Inhibitor

**Inhibitor** ili **inhibicija** je pojam koji se može odnositi na:

* Inhibitor korozije, supstanca koja usporava oksidaciju metala
* Inhibitor enzima, supstanca koja smanjuje aktivnost enzima
Otrov

mini|Piktogramm prekrižene mrtvačke glave tradicionalno se koristi kao simbol za otrove.
**Otrovima** se smatraju tvari prirodnog ili sintetskog porijekla i proizvodi dobiveni od njih, koji uneseni u organizam ili u dodiru s njim mogu ugroziti zdravlje i život organizma ili štetno djelovati na okolinu.

Davno je zabilježeno da, zavisno od doze, svaka supstanca može biti i otrov i/ili lijek:
Paracelsus (1493. – 1541.)

Nauka koja proučava otrove i njihove supstance naziva se toksikologija. U vezi sa otrovima često se spominje i pojam ksenobiotik. Ksenobiotik je svaka tvar koju nalazimo unutar organizma, a koja se obično ne proizvodi unutar organizma niti se očekuje da će unutar njega biti prisutna. Ekotoksikologija je nauka koja proučava direktni ili indirektni uticaj ksenobiotika na ekosistem, na sve žive organizme i njihovu organizaciju, odnos prema neživoj tvari, međusobne odnose i odnos prema čovjeku (J. M. Juany, 1979.).

Prema načinu djelovanja dijele se na:
* kancerogene (izazivaju rak),
* mutagene (uzrokuju nasljednja genetska oštećenja),
* teratogene (uzrokuju oštećenje ploda).

Prema stupnju otrovnosti razvrstavaju se u tri grupe:
* vrlo jaki otrovi (T+),
* otrovi (T),
* štetne tvari (Xn).

## Također pogledati 
* 2-hloropropionska kiselina

Kategorija:Toksikologija
Kategorija:Otrovi
Kategorija:Opasni materijali
Limunada

okvir|Limunada sa ledom
**Limunada** je ime dato različitim vrstama sokova. U Sjedinjenim Državama, Kanadi i Danskoj, limunada se odnosi na negazirano piće pomješano sa limunovim sokom, šećerom i vodom.

U Ujedinjenom Kraljevstvu, Australiji, Švicarskoj i Novom Zelandu, pojam se odnosi na raznobojno, gazirano piće sa ukusom limuna. 

U Indiji, limunada (također poznata kao ""limbu paani"" odnosi se na negazirano piće sa sokom od limuna, šećerom i vodom kojoj se ponekad dodaje so. 

## Reference 
## Vanjski linkovi 
Kategorija:Bezalkoholna pića
Medovina

mini|desno|200px|Medovina
**Medovina** je jedno od najstarijih alkoholnih pića koje je čovjek otkrio, med, kao osnovna sirovina, bio je lahko dostupan u prirodi, koristio se za ishranu, a vremenom se dodavao raznim napitcima i tako je nastala medovina.
Medovina se dobija alkoholnom fermentacijom rastvora prirodnog meda, a postupak kojim se dobija isti je kao u proizvodnji vina. Prema nekim ispitivanjima, medovina sadrži oko 13 % alkohola, 5 % ekstrakta i 0,17 % mineralnih soli. Može da se proizvodi kao alkoholno i kao bezalkoholno piće, prijatne je arome i ukusa. Medovina nije vještačko piće, naprotiv, ona je prirodni proizvod sličan vinu, pošto se osnovni sastojci med, odnosno grožđe, pod uticajem alkoholog vrenja, pretvaraju u alkohol i ugljik dioksid. Kao što kod vina ukus i kvalitet zavise od sorte grožđa i njegovih osobina, tako i kvalitet medovine zavisi od vrste meda, načina njegove proizvodnje i starosti.

## Reference 
## Vanjski linkovi 
Kategorija:Alkoholna pića
Kategorija:Bezalkoholna pića
Intoksikacija

**Intoksikacija** je stanje uzrokovano trovanjem otrovima ili prekomjernim uzimanjem normalno neškodljivih supstanci. Najčešće intoksikacije kod ljudi su intoksikacija psihoaktivnim drogama, alkoholom, kofeinom, vodom itd.

## Također pogledajte 
* Trovanje
## Vanjski linkovi 
* http://web.archive.org www.mercksource.com/pp/us/cns/cns_hl_dorlands
Literatura
*Michael B. First; Allen Frances; Harold Alan Pincus (2004). DSM-IV-TR guidebook. American Psychiatric Pub. pp.&nbsp;135–. . http://books.google.com/books?id=hU_L1KUsNfIC&pg=PA135. Retrieved 27 April 2010.

Kategorija:Medicina
Soda voda

desno|mini|250px
**Soda voda** je bezalkoholno piće proizvedeno tako što se pod pritiskom obogaćuje obična voda ugljik dioksidom, da bi se dobila gazirana voda. Ovo bezalkoholno piće se ranije proizvodilo u manjim radionicama (sodarama), a majstori koji su to radili su se zvali [sodari]. Ukus takve vode je "sličan" današnjim gaziranim kiselim vodama.

Soda voda se pakovala u tzv. *sifonske boce*, koje su se proizvodile od stakla i na kojima je bio montiran metalni mehanizam sa ručkom.

Od soda vode "sodari" su pravili i osvježavajuća pića dodavanjem ekstrakta i šećera pa se dobijao : kraher , orandžada ili kokta, šabeso, apakola. Ovim pićima su se punile male flašice ili litarske boce (kao za kiselu vodu ili vino) sa specijalnim zatvaračem (takozvani pivski zatvarač).

**Soda voda** je bila jeftino piće i koristila se za uklanjanje simptoma jake kiseline u stomaku, pravljenje špricera itd. Sifonske boce su se koristile po više puta, i kad bi se ispraznile nosile se kod sodadžije na ponovno punjenje.

Lokal ili zanatska radnja gdje se proizvodi i prodaje "soda voda" se naziva "**sodara**" ili "**sodarska radnja**".

Pronalazač **soda vode** je Joseph Priestley engleski naučnik iz osamnaestog vijeka.

## Također pogledajte 
*Sodadžija

Kategorija:Bezalkoholna pića
Kategorija:Engleski izumi
Kategorija:Piće
Princ od Velsa

mini|200px|desno|Vijenac princa od Velsa

**Princ od Velsa** jest titula koja se tradicionalna dodjeljuje britanskom prestolonasljedniku. Danas se koristi u Ujedinjenom Kraljevstvu, a prethodno se koristila u Kraljevini Velikoj Britaniji, a prije toga u Kraljevini Engleskoj. Trenutni nosilac je princ William, najstariji sin kralja Charlesa III.

Supruga princa od Velsa jest princeza od Velsa.

Od 1301. titula je uglavnom davana monarhovom najstarijem *živom* sinu, jer je najstariji sin najčešće prijestolonasljednik. Nakon smrti monarhovog prvorođenog sina, titula se davala sljedećem sinu, odnosno novom prijestolonasljedniku, i to samo ako prvorođeni sin nema djece i ako udovica prvorođenog sina nije trudna. Ako prvorođeni sin ima dijete ili je njegova udovica trudna, onda je to dijete, bez obzira na spol, novi prijestolonasljednik. Naprimjer, po smrti princa Artura titula princa od Velsa je data njegovom mlađem bratu Henriku, ali tek kada je ustanovljeno da Arturova udovica, Katarina Aragonska, nije trudna. Nakon smrti princa Fridrika, najstarijeg sina kralja Georgea II, titulu princa od Velsa dobio je Fridrikov najstariji sin, budući George III.

## Ko ima pravo na titulu? 
Princ od Velsa ne mora biti monarhov sin, već bilo koja osoba koja je prestolonasljednik - odnosno osoba koja drži prvo mjesto u nasljednom nizu i koju sa te pozicije ne može pomaknuti druga osoba. To znači da princ od Velsa može biti sin umrlog monarhovog najstarijeg sina.

## Puna titula 
Trenutno, puna titula princa od Velsa je: *Princ od Velsa, princ od Škotske, vojvoda od Cornwalla, vojvoda od Rothesaya, grof od Chestera, grof od Carricka, baron od Renfrewa, gospodar Ostrva*. Titule princa od Škotske, vojvode od Rothesaya, grofa od Chestera i gospodara Ostrva su tradicionalne škotske prijestolonasljedničke titule koje danas, zajedno sa titulom princa od Velsa i pratećim podtitulama, spadaju u tradicionalne britanske prijestolonasljedničke titule.

## Spisak prinčeva od Velsa 
***Eduard "od Carnavarona"**
*Eduard "od Woodstocka"
***Rikard "od Bordeauxa"**
***Henrik "od Monmoutha"**
*Eduard "od Westminstera"
***Eduard**
*Eduard "od Middlehama"
*Artur
***Henrik**
***Eduard**
*Henrik Fridrik
***Karlo**
***Karlo**
*Jakov Franjo Eduard
***Georgije Avgust**
*Fridrik Ludovik
***Georgije Vilim Fridrik**
***Georgije Avgust Fridrik**
***Albert Eduard**
***Georgije Fridrik Ernest Albert**
***Eduard Albert Kristijan Georgije Andrej Patricije David**
*Karlo Filip Artur Georgije
*Vilim Artur Filip Ludovik

## Reference 
Kategorija:Britanska monarhija
Kategorija:Prijestolonasljedničke titule
Kategorija:Vels
Konjuh

* Konjuh (planina), planina u Bosni i Hercegovini
* Konjuh (preduzeće), bosanskohercegovačko preduzeće
* Konjuh (Srbija), naselje u općini Kruševac
* *Konjuh planinom*, jugoslavenski film
George T. Whitesides

[mini|250px|George Whitesides tokom [Dalmatinsko svemirsko ljeto|Dalmatinskog svemirskog ljeta u Splitu (26. august 2007.)]]
**George Thomas Whitesides** je izvršni direktor National Space Society-ja, međunarodnog udruženja koje se bavi promocijom astronomije i astronautike. Whitesides je, zajedno sa svojom suprugom Lorettom Hidalgo Whitesides, pokretač međunarodne manifestacije Yuri's Night, koja ima za cilj popularizaciju astronautike.

Whitesides je viši savjetnik Virgin Galactica, kompanije u vlasništvu Richarda Bransona koja se bavi svemirskim turizmom.

Ujedno je i predsjednik grupe "Radne grupe za višekratno upotrebljiva lansirna vozila" (*Reusable Launch Vehicle Working Group*) COMSTAC-a, savjetodavnog vijeća za Odjel komercijalnog svemirskog prometa (*Commercial Space Transportation Division*) pri američkoj saveznoj vazduhoplovnoj administraciji (*Federal Aviation Administration*). Član je vijeća udruženja Astronomers Without Borders i  Space Generation Foundation. Radi i kao trener za parabolični let unutar kompanije Zero Gravity Corporation.

Whitesides je bio jedan od gostiju na Dalmatinskom svemirskom ljetu, u Splitu, u augustu 2008.

## Obrazovanje i naučna karijera 
* Woodrow Wilson School
* Fulbrightova stipendija u Tunisu
* Princeton University
* Cambridge University

## Privatno 
George je oženjen sa Lorettom Hidalgo Whitesides, s kojom dijeli interes za astronomiju i astronautiku. Planiraju postati prvi par koje će provesti medeni mjesec u svemiru . Zapravo se radi o relativno kratkom letu do visine iznad 100&nbsp;km, kakvi su izvedeni u takmičenju za X-prize.

Georgeov otac je George M. Whitesides, hemičar sa Univerziteta Harvard. Georgeov brat je vokal sastava The Joggers, iz Portlanda u Oregonu.

## Reference
Biograd (Nevesinje)

**Biograd** je naseljeno mjesto u općini Nevesinje, Bosna i Hercegovina.

## Historija 
Dokumenat iz decembra 1372. godine govori o Biogradu kod Nevesinja. radi se o tužbi zbog pljačke izvršene u Biogradu smještenom izvan Nevesinja.

## Stanovništvo 
## Reference 
## Literatura 
* “Radoslauus Tueryeuich ... supra Ninoe Iuanouich, Mileschum Iuanouich, Radognum fratrem eorum, Pocrayeç Iunacouich et fratrem dicti Pocrayeç et Peychum Boxich, Brayanum Predoeuich et Milossaum Coscetich dicens supra Belgradum citra Neuesignam acceperunt michichi [vjerovatno: michi] violenter res infrascriptas".
* Izvor: Državni arhiv u Dubrovniku, Serija Lamenta de foris, Svezak I, folija 89 verso (datum: 10.12. 1372. godine).

## Vanjski linkovi 
* Zvanični sajt općine Nevesinje

Kategorija:Izvori za historiju srednjovjekovne Bosne
Velja Međa

**Velja Međa** je naseljeno mjesto u općini Ravno, Bosna i Hercegovina. Naselje je pripadalo župi Popovo u srednjem vijeku. Pominje se u dokumentu iz maja 1434. godine.

## Stanovništvo 
## Reference 
## Vanjski linkovi 
* Zvanični sajt općine Ravno
Bosna (ime)

**Bosna** u pisanim tragovima spominje se još u 10. vijeku. Najstariji pisani dokument (rodni list) o državi Bosni je povelja bana Kulina Dubrovčanima, sastavljena 29.08.1189. Ban Kulin ovom poveljom garantuje slobodu trgovine u zemlji Bosni kojom vlada.

**Bosna** je žensko ime koje se prvi put spominje u dokumentu iz 1436. Inače dokument govori o tome kako je Petar Radinović, uz saglasnost svoje majke Bosne, pristao na šestogodišnju službu i izučavanje obućarskog zanata kod obućara Radoja Radeljevića.

## Reference 
## U popularnoj kulturi 
Djevojka s ovim imenom se spominje i u pjesmi Đorđa Balaševića "Sevdalinka".

Kategorija:Izvori za historiju srednjovjekovne Bosne
Kategorija:Bosanska ženska imena
Toksičnost

mini|Simbol toksičnosti

**Toksičnost** je stepen kojim neka supstanca može da uzrokuje oštećenja organizma, koje je uzrokovao toksin. Toksičnost se može odnositi na cijeli organizam, poput čovjeka, životinje, biljke ili bakterije, a također i na podstrukture, npr. ćelije (citotoksičnost), organe (npr. jetra - hepatotoksičnost), itd. Po ekstenziji, riječ *toksičnost* se može opisati i kao otrovni efekt na veće i kompleksnije grupe, poput porodičnih i socijalnih grupa. Centralni koncept toksikologije je zavisnost toksičnog efekta od doze; čak i bezopasne supstance poput vode mogu dovesti do zatrovanosti vodom ako se konzumiraju u dovoljno velikim dozama, dok uzimanje dovoljno malehne količine veoma otrovnih supstanci poput otrova zmija može proći bez ikakvih posljedica ili efekata toksičnosti.

## Etimologija 
U antičkoj grčkoj medicinskoj literaturi pridjev τοξικόν (u značenju „toksičan”) koristio se za opisivanje supstanci koje imaju sposobnost izazivanja smrti ili teškog onesposobljavanja, odnosno koje ispoljavaju simptome trovanja ili infekcije. Riječ potječe od grčke imenice τόξον (toxon – „luk”), što se odnosi na upotrebu lukova i otrovanih strijela kao oružja.

## Također pogledajte
*Toksin

Kategorija:Toksikologija
Kategorija:Opasni materijali
Grepci u Popovu

**Grepci** su selo koje je pripadalo župi Popovo u srednjem vijeku. Pominje se u dokumentu iz februara 1406. godine.

## Reference 
* “*Bositicho Prodanich de Grebizi de Papaua facit manifestum quod ipse promictit et se obligat ser Blasio Marini de Menzis dare et consignare hic in Ragusio una porcham cum porcellis parnis quas ad presens habet in venire terus usque ad festum sancti Georgi proxime. Pro quo Bositicho nos Lecouaz Pribillouich de Verbiza et Dubrouaz Prodanich frater dicti Bositichi constituius plezii et principales pagatores*”.
* Izvor: Državni arhiv u Dubrovniku, Serija Diversa Cancellariae, Svezak  XXXVI, folija 16 (datum: 03. februar 1406. godine).

Kategorija:Seoska naselja u srednjovjekovnoj Bosni

Kategorija:Hum
Dubljani

**Dubljani** su naseljeno mjesto u gradu Trebinju, Bosna i Hercegovina. U srednjem vijeku Dubljani pripadaju župi Popovo. Marta 1422. godine Stipko Gerljutović iz Dubljana (Stipchus Gerglutouich de Dubglane) obavezao se na višegodišnju službu kod dubrovačkog suknara Petra Pantele.

## Stanovništvo 
## Reference 
## Literatura 
* Milenko S. Filipović-Ljubo Mićević, Попово у Херцеговини, Научно друштво Народне Републике Босне и Херцеговине, Дјела 15, Одјељење историско-филолошких наука 11, Сарајево 1959.
* Pavao Anđelić, Srednjovjekovna župa Popovo, Tribunia 7, Trebinje 1983, 61-79.

## Vanjski linkovi 
* Zvanični sajt grada Trebinja 

Kategorija:Izvori za historiju srednjovjekovne Bosne